CELEX: 32017D0594
Language: lt
Date: 1490054400000
Title: 2017 m. kovo 21 d. Tarybos sprendimas (ES) 2017/594 dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo iš dalies keičiamas susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą, sudarymo

28.3.2017   
            
            
               LT
            
            
               Europos Sąjungos oficialusis leidinys
            
            
               L 81/1
            
         TARYBOS SPRENDIMAS (ES) 2017/594
   2017 m. kovo 21 d.
   dėl Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolo, kuriuo iš dalies keičiamas susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą, sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnį kartu su 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:
   
               (1)
            
            
               2010 m. birželio 9 d. Taryba įgaliojo Komisiją pradėti derybas su Uzbekistano Respublika dėl dalinio Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę (2) (toliau – Susitarimas), pakeitimo siekiant užtikrinti, kad prekybos kitomis prekėmis principai būtų oficialiai pradėti taikyti prekybai tekstilės gaminiais. Šios derybos sėkmingai baigtos ir 2010 m. liepos 1 d. buvo parafuotas protokolas, kuriuo iš dalies keičiamas Susitarimas panaikinant 16 straipsnį ir visas nuorodas į jį;
            
         
               (2)
            
            
               derybų pagrindu abi šalys susitarė redaguoti tekstą ir panaikinti nebereikalingą techninę nuostatą, kurios galiojimas baigėsi 1998 m., ir susijusį priedą, kuriame daroma nuoroda į tą nuostatą;
            
         
               (3)
            
            
               remiantis Tarybos sprendimu 2011/250/ES (3), Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolas, kuriuo iš dalies keičiamas Susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą (toliau – Protokolas), buvo pasirašytas 2011 m. balandžio 7 d. su sąlyga, kad jis turi būti sudarytas;
            
         
               (4)
            
            
               Protokolas turėtų būti sudarytas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Uzbekistano Respublikos partnerystę, protokolas, kuriuo iš dalies keičiamas susitarimas išplečiant jo nuostatų taikymą dvišalei prekybai tekstilės gaminiais, siekiant atsižvelgti į dvišalio susitarimo dėl tekstilės gaminių galiojimo pasibaigimą (4).
   Protokolo tekstas pridedamas prie šio sprendimo.
   2 straipsnis
   Tarybos pirmininkas Sąjungos vardu pateikia Protokolo 2 straipsnyje numatytą pranešimą.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2017 m. kovo 21 d.
      
         
            Tarybos vardu
         
         
            Pirmininkas
         
         E. SCICLUNA
      
   
   
      (1)  Sutikimas buvo pateiktas 2016 m. gruodžio 14 d.
   
      (2)  OL L 229, 1999 8 31, p. 3.
   
      (3)  OL L 106, 2011 4 27, p. 1.
   
      (4)  Protokolo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.